  Туспуктэм: Руслан Нуриахметов Майя Бывальцева 20-тӥ инвожое Удмуртиын коронавируслы 694 эскеронъёс ортчытӥзы, 17 муртлэсь висёнэз шараязы, соос пӧлын 14 аресозь вить пиналъёс но 65 арессэс ортчем куать арлыдоос. Одӥг адямиез эмъяськонниосы понӥзы. Со сярысь элькунысь тазалыкез утёнъя министерстволэн пресс-службаез ивортӥз.  Та дыре доразы эмъяськись 813 адямиез эмчиос чакласа возё.  Эмъяськонниын кыллись 34 висисьёслэн тазалыксы шоро-куспо лыдъяське, кык муртлэн – секыт, кыкез тыосты шокатӥсь аппарат борды итэмын.  32 адями висёнэз вормиз. Одӥг мурт кулӥз. Воргоронлы 69 арес вал. 21-тӥ инвожолы Удмуртиын коронавирусэн черлан 167 сюрс 328 учыр лабораториосын зэматэмын. 163 сюрс 232 мурт йӧназ, 4 сюрс 47 адями улонысь кошкиз.  698 сюрс 455 мурт вакцинациез ортчиз, со пӧлысь 558 сюрс 520 адями кыкетӥ компонентсэ но басьтӥз. 165 сюрс 7 адями ревакцинациез ортчиз. Тегъёс: Тазалык висён коронавирус Ижкар Удмуртия  